2010. november 26-án debütált a norvég válogatottban. Bekerült a Európa-bajnokságra utazó keretbe is,de pályára nem lépett a tornán és a csoportmérkőzések után Linn Jørum Sulland vette át a helyét. A következő évben világbajnok, 2012-ben pedig Európa-bajnok lett. 2014-ben második kontinens bajnoki címének örülhetett, 2015 óta pedig kétszeres világbajnoknak is mondhatja magát. Utóbbi tornán beválasztották az All Star csapatba is. A 2016-os riói olimpián bronzérmet szerzett a norvég csapattal, az év végi Európa-bajnokságon pedig harmadszor is bajnoki címet szerzett.